کد خبر: ۱۲۸۷۶۲۹

تاریخ: ۲۳ شهريور ۱۳۹۲ - ۱۲:۲۸

İranski predsjednik Ruhani govorio na sjednici ŠOS-a u Biškeku

IQNA - Teheran smatra da je denuklearizacija i zabrana proizvodnje atomskog naoružanja nužnost za uspostavu mira i međunarodne stabilnosti, izjavio je iranski predsjednik Hasan Ruhani.

Novinska agencija IQNA javlja da je Hasan Ruhani u petak na 13. Samitu lidera Organizacije za šangajsku saradnju u glavnom gradu Kirgistana, Biškeku, istakao: ‘’Iran je privržen osnovama pravnih obaveza, svojim vjerskim i etičkim učenjima, kao i strateškim pristupima NPT sporazumu, tako da insistira na neosporivim pravima svih članica NPT sporazuma u posjedovanju civilne nuklearne tehnologije.

Predsjednik Ruhani je dodao: ‘’Većina zemalja, uključujući 120 zemalja Pokreta nesvrstanih, smatraju ilegalnim i politički motiviranim antiiranske sankcije, zato što je ovaj necivilizacijski akt opasan i ima za cilj onemogućavanje realizacije procesa napretka i progresa Irana, njegovih običnih i nevinih građana.

Ruhani je u nastavku dodao: ‘’Političkom odlučnošću, uzajamnim uvažavanjem i povjerenjem, te podmirivanem zajedničkih interesa i to samo putem jasne realizacije prava iranskog naroda, može se garantirati miroljubivost iranskog nuklearnog programa u jednom kratkom vremenskom roku.’’

Ukazujući na sirijsku krizu, predsjednik Ruhani je istakao: ‘’Humanitarna katastrofa u Siriji može se rješiti jedino diplomatskim putem i pregovorima sirijske vlade i opozicije, bez miješaja stranog faktora. Sve utjecajne strane trebaju poput Irana pomoći u realizaciji ovakvih konstruktivnih pregovora.’’

‘’Iran kao najveća žrtva hemijskog oružja, protivi se bilo kakvoj proizvodnji, skladištenju ili upotrebi ovog smrtonosnog oružja, te traži uklanjanje svih vrsta oružja za masovno uništenje iz regije, zato što smatra da je ruska inicijativa u vezi sa sirijskom krizom pogodan početak s ovim ciljem’’-dodao je Ruhani.

Iranski predsjednik smatra da je najveća opasnost za regionalni mir i sigurnost to što se naoružavaju ekstremističke i tekfirijske grupe, a zasebno hemijskim naoružanjem.

Ruhani je također potvrdio da Organizacija za šangajsku saradnju u velikom regionu Euroazije ima važnu i povijesnu odgovornost za garantiranje održivog političkog, ekonomskog i kulturološkog razvoja među ovim državama. ‘’Bogata kultura i ekonomska saradnja na polju energije i transporta, donijet će stabilne političke prilike i sigurnost regiji’’-dodao je iranski predsjednik.

Ukazujući na jedinstven geopolitički položaj Irana, Ruhani je istakao: ‘’Iran raspolaže opsežnim ljudskim, materijalnim i moćnim potencijalima te političkom i ekonomskom neovisnošću, tako da ga ove karakteristike čine važnim dijelom svjetske i islamske baštine.

Iranski predsjednik je na kraju potvrdio: ‘’Kulturološke, civilizacijske i povijesne zajedničke tačke s Euroazijom, predstavljaju pogodno tlo iranskog položaja kao teritorije interakcije, prijateljstva i koegzistencije u miru i u sjeni uravnoteženosti i međusobnog uvažavanja, a korištenje svih ovih velikih kapaciteta u okviru idealnih mehanizama i podesnih pravnih normi, uzrokvat će jačanje uloge Organizacije za šangajsku saradnju.’’

1287307